
Tunis - Kartagina - Sidi Bou Said	
(enodnevni izlet s kosilom)
Po zajtrku sledi vožnja proti severu države, mestu Tunis. Prvi postanek naredimo v centru moderne in živahne prestolnice, na tuniški medini, kjer se poskusimo v barantanju. Časa imamo tudi za obisk tipične tunizijske kavarne ali šiša bara. Nadaljujemo v Kartagini, prestolnici Punskega imperija, kjer si pobliže pogledamo njene ostanke, danes del UNESCOvega zaščitenega območja. Kartagina, bo prebudila vašo domišljijo s svojo bogato in burno zgodovino in povedala zgodbo o princesi Elisi in velikem vojskovodju Hanibalu. Na področju Kartagine sledi obisk nacionalnega muzeja na hribu Byrsa. Po ogledu sledi kosilo in nato sprehod skozi idilično belo-modro vasico umetnikov Sidi Bou Said, ki vam ponuja prekrasne panoramske razglede.
Informativna cena: 40 € (odvisno od začetne destinacije)

Friguia Park in Zulu Night
Obiščite enega najlepših safari parkov severne Afrike. Spoznajte tipične afriške eksotične živali kot so sloni, žirafe, kamele, opice, noji in ne zamudite posebnega programa z morskimi levi. V večernih urah, v posebej zato namenjenem šotoru, sledi folklorna večerja. Zabavali vas bodo afriški in arabski ritmi. Uživali boste v plesu afriškega plemena Zulu in v orientalnem plesu domačih trebušnih plesalk, hkrati pa boste lahko okušali odlične tradicionalne jedi.
Informativna cena: 40 € (odvisno od začetne destinacije)

2-dnevni safari
(dvodnevni izlet s polnim penzionom)

1. dan: KAIROUAN - GAFSA - TOZEUR
Po zgodnjem zajtrku v hotelu se odpeljemo proti jugu države, kjer bomo odkrivali skrite zaklade in nedvomno vsi izkusili nepozabno dogodivščino. Prvi postanek naredimo v Kairouanu, kjer si od zunaj ogledamo najstarejšo mošejo na afriški celini, ki je četrta najpomembnejša v islamskem svetu, Okba Ibn Nafaa.Obiskali bomo tudi delavnico preprog, kjer boste videli razne ročno tkane preproge in lahko boste preizkusili vaše sposobnosti barantanja. Po kosilu nas pot vodi dalje proti mestu Tozeur, ciljni destinaciji prvega dne. Sledi vožnja z domačim, lokalnim prevozom - kočijami v velike oaze dateljnovih palm ter obisk mini puščavskega živalskega vrta. Na koncu pa nas čaka še prava avantura, izlet s terenskimi vozili do Ong Jmela (doplačilo), off road vožnja v Sahari in ogled kulis filma Vojna zvezd. Sledi vožnja do El Mouradi hotela 4*, namestitev, večerja in nočitev (pijača za doplačilo pri obroku).








2. dan: TOZEUR - CHOTT EL JERID - DOUZ - MATMATA - EL JEM
Po zgodnjem zajtrku pot nadaljujemo preko največjega slanega jezera Tunizije, Chott El Jerid, kjer bomo naredili krajši postanek, odkrivali skrivnost puščavske rože in občudovali prelivanje barv na obzorju. Sledi vožnja do mesta Douz, oaze imenovane »Vrata v Saharo«, kjer se začenjajo prave peščene sipine. Nepozabno doživetje bo vsekakor sprehod po Sahari na malce drugačen način, na kameljem hrbtu (doplačilo). Po neverjetni izkušnji sledi vožnja do gorovja Matmata, kjer si ogledamo tipično berbersko bivališče, trogloditsko hišo, kjer nekateri Berberi še danes živijo v svoji kulturi in jeziku. Sledi kosilo (pijača se doplača) v podzemnem hotelu. Nato se odpravimo proti severu in naredimo zadnji postanek v mestu El Jem, kjer si ogledamo enega največjih in najbolj ohranjenih rimskih amfiteatrov, ki je sprejel tudi do 30.000 obiskovalcev. Sledi povratek do hotelov. 
Informativna cena: 135 € (odvisno od začetne destinacije)

OPOMBE
Fakultativne izlete in prevoze organizira lokalna turistična agencija VLT, ki ima v primeru, da se vplačanega izleta ne udeležite, pravico zaračunati 100% stroške odpovedi. Program in cena izletov se lahko spremenita, natančnejše informacije prejmete na informativnem sestanku v hotelu. Nekateri izleti se izvajajo le ob zadostnem številu prijavljenih potnikov.

Za vse ljubitelje golfa

Tunizija je ena izmed najbolj turistično razvitih in priljubljenih držav na afriški celini. Čeprav večino turistov Tunizija očara kot država neskončnih peščenih plaž, zelo ugodnega podnebja, skrivnostne Sahare na jugu države, pa zadnje čase Tunizija privlači vse več ljubiteljev golfa, saj se ponaša z kar nekaj priljubljenimi, urejenimi in velikimi golf igrišči. Golf ni le šport, star več kot 600 let, katerega zametke so poznali že Rimljani, ampak se je skozi čas vedno bolj razvijal in postajal dostopen širokim množicam ljudi. Postal je pravi vrhunski šport, ki privablja številne gledalce, mnogim pa predstavlja tudi način življenja. Vsak, ki enkrat začne igrati golf, ga ne vzame le kot preprosto igro, ampak z njim začne razvijati tudi nov način življenja. Golf je izjemno zahteven šport, ki zahteva strpnost, potrpežljivost, samozavest, odgovornost, vztrajnost in preudarnost. Sčasoma postanejo vse te vrednote pomemben del posameznikovega življenja, po katerih se ravna. Zahteva ogromno časa, truda in koncentracije, hkrati pa predstavlja tudi družabnost, kajti igra lahko traja več ur, tekom katerih se družimo s prijatelji, kolegi in soigralci. Torej vsi ljubitelji golfa, nikar ne odlašajte in se preizkusite na enem izmed igrišč.

[bookmark: _GoBack]Citrus golf club - Hammamet
Leta 1992 odprto in mednarodno prepoznavno golf igrišče ter hkrati prvi golf kompleks v Tuniziji s 45 luknjami, se razprostira na izjemni lokaciji, v neposredni bližini sedmih čudovitih jezer in ogromnih nasadov oljk, ki dajejo posebno in umirjeno vzdušje. Razprostira se na 173 hektarjih površine in je le nekaj minut oddaljeno od priljubljenega in vedno čudovitega zaliva Hammamet. Arhitekt, ki je ustvarjalec najbolj priljubljenih in znanih golf igrišč v svetu, Ronald Fream, je oblikoval to golf igrišče, ki se ponaša z a la carte restavracijo, barom, garderobami in tuš kabinami, ki omogočajo osvežitev po naporni igri. Kakor na vseh igriščih, ki jih je ta znan arhitekt oblikoval, je tudi tu upošteval naravne karakteristike območja, smer vetrov, ter s tem omogočil, da igra nikoli ni motena in da vsakdo uživa v čudoviti panorami daleč naokoli. 
spletna stran: www.golfcitrus.com

Golf igrišče El Kantaoui
Golf igrišče El Kantaoui je eno izmed najbolj priljubljenih in hkrati najboljših golf igrišč na Mediteranu, ki se razprostira na 130 hektarjih od same obale priljubljenega letovišča Port El Kantaoui, ki slovi po prestižni marini, do prelepih hribov v ozadju, ki ponujajo spektakularno panoramo daleč naokoli. Ustvarjalec tega priljubljenega igrišča je znameniti Ronald Freame. Igrišče je razdeljeno v dve igrišči z 18 luknjami (igrišči Panorama in Sea, ki je malce daljše in igralcem ponuja izjemno igro ob morju). 
spletna stran: www.elkantaouigolf.com

Tel.: +386 (02) 843 05 51
Fax: +386 (02) 843 05 52
E-posta: info@pohorje-turizem.com

www.pohorje-turizem.com

Romihova ulica 75, 2310 Slovenska Bistrica

